The Black Eyed Peas

The Black Eyed Peas je americká hip-hopová skupina. Jej členmi sú rapperi will.i.am, apl.de.ap, Taboo a speváčka Jessica Reynoso. Pôvodne bola skupina alternatívna hip-hopová, avšak časom sa pridali vplyvy žánrov ako R&B, pop či EDM a dance. Hoci bola skupina založená v roku 1995 v Los Angeles, nebola známa až pokým nevydali v roku 2003 tretí štúdiový album Elephunk, ktorý získal veľkú popularitu a predalo sa ho veľké množstvo. Odvtedy skupina predala celosvetovo viac ako 56 miliónov nahrávok. Podľa systému Nielsen SoundScan, je The Black Eyed Peas druhá najpredávanejšia skupina/interpret všetkých čias podľa stiahnutých skladieb s viac ako 42 miliónmi predaní do konca roka 2011.

Prvý veľký hit bol singel „Where Is the Love?“ z albumu Elephunk, ktorý dosiahol 1. miesta v 13 krajinách, vrátane Spojeného kráľovstva, kde sa na 1. mieste udržal 7 týždňov a stal sa najpredávanejším singlom Británie roka 2003. Ďalší európsky hit z albumu bol „Shut Up“. Štvrtý štúdiový album s názvom Monkey Business mal ešte väčší celosvetový úspech, pričom bol 4× certifikovaný platinovou platňou v USA. Z albumu boli vydané úspešné single: „My Humps“, „Pump It“ či „Don't Phunk with My Heart“. V roku 2009 vydala skupina ďalší album s názvom The E.N.D., z ktorého boli vydané uspešné single „Imma Be“, „Boom Boom Pow“, „I Gotta Felling“ a „Meet Me Halfway“. Singel „I Gotta Feeling“ sa stal prvým singlom, ktorého sa predalo stiahnutím v Spojenom kráľovstve viac ako 1 milión kusov.

Počas Grammy Awards 2010 v januári 2010 bola skupina nominovaná na 6 cien Grammy, z ktorých tri vyhrala. V novembri 2010 vydala skupina album The Beginning. Prvé dva single z albumu, „The Time (Dirty Bit)“ a „Just Can’t Get Enough“ sa stali medzinárodnými hitmi a dosiahli 1. miesta v niekoľkých krajinách.

Členovia 
 will.i.am – vokály, syntetizátor, programovanie (1995 – súčasnosť)
 apl.de.ap – vokály, DJ, syntetizátor, gitara, programovanie (1995 – súčasnosť)
 Taboo – vokály (1995 – súčasnosť)
 J Rey Soul – vokály (2018 – súčasnosť)

Diskografia 

Štúdiové albumy
Elephunk (2003) 
Monkey Business (2005)
The E.N.D. (2009)
The Beginning (2010)

Turné 
 Vans Warped Tour (1999)
 Elephunk Tour (2004)
 Honda Civic Tour (2006)
 Monkey Business World Tour (2005/2006)
 Black Blue & You World Tour (2007)
 The E.N.D. World Tour (2009 – 2010)
 The Beginning Tour (jún – november 2011)

Referencie

Iné projekty

Zdroj 

 
Hiphopové hudobné skupiny USA
Elektronické hudobné skupiny USA
Electrohopoví hudobníci
Hudobné skupiny z 1995
Štvorice v hudbe
Hiphopoví speváci
Držitelia ceny Grammy
Držitelia ceny Juno
Interpreti Universal Music Group